જૂનાગઢ: જૂનાગઢના રેલવે સ્ટેશન રોડ પાસે આવેલ સરદાર પટેલ દરવાજાનું રિનોવેશન કરવામાં આવી રહ્યું છે. રિનોવેશનની સમય મર્યાદા 2 વર્ષની છે જેમાં 1.5 વર્ષ વિતી ગયું છે છતાં 50 ટકા કામ બાકી રહ્યું છે. ખાસ કરીને હવે જે ભાગનું રિનોવેશન કરવાનું છે તે ભાગ રેલવેની અંડરમાં આવે છે. રેલવે વિભાગ આ ભાગ સોંપે તો કામગીરી થાય. આ માટે ડિવીઝનલ રેલવે વિભાગ,ભાવનગર અને જૂનાગઢ રેલવે વિભાગને 5 વખત મનપાએ રજૂઆત કરી છે છતાં રેલવે વિભાગ મંજૂરી આપતું ન હોય કામ 50 ટકા બાકી રહ્યું છે. હવે 1 મહીનો કામ ચાલશે ત્યાં સુધીમાં રેલવે વિભાગ મંજૂરી નહિ આપે તો કામ બંધ કરવાની નોબત આવશે તેમ જાણવા મળી રહ્યું છે.